
ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС


Относно: Предоставяне безвъзмездно за стопанисване и управление на Вечерно средно училище „Захари Стоянов“ – гр. Бургас обособени части от недвижим имот - публична общинска собственост, находящи се в сградата на Средно училище „Димчо Дебелянов“ – гр. Бургас

УВАЖАЕМИ  ОБЩИНСКИ СЪВЕТНИЦИ,

	Вечерно средно училище (ВСУ) „Захари Стоянов“ – гр. Бургас е общинско училище, което организира вечерна, задочна и самостоятелна форма на обучение за 378 ученици през учебната 2016/2017 година. На основание Решение №26-31/23.07.2013г. на Общински съвет – Бургас, до месец юни 2016г. училището се помещава в сградата на бивш „Дом за деца, лишени от родителска грижа „Александър Георгиев - Коджакафалията“ – гр. Бургас, находяща се на ул. „Юрий Венелин“ №2 в гр. Бургас.
	Във връзка с изпълнение на проект по мярка „Регионална образователна инфраструктура“ по Оперативна програма „Региони в растеж“ 2014-2020г., с Решение №9-41/29.03.2016г. на Общински съвет – Бургас учебните занятия на ВСУ „Захари Стоянов“ – гр. Бургас временно са преместени в сградата на Средно училище (СУ) „Димчо Дебелянов“ – гр. Бургас, което разполага с необходим брой свободни помещения. 
	Междувременно, със Заповед №РД-14-219/20.12.2016г. на Министъра на образованието и науката (обн. ДВ, бр. 1 от 2017г.), в община Бургас е открито ново общинско Основно училище (ОУ) „Александър Георгиев -Коджакафалията“ – гр. Бургас, което ще започне да функционира от предстоящата 2017/2018 учебна година. С Решение №27-15/30.05.2017г. на Общински съвет – Бургас обновената сграда на ул. „Юрий Венелин“ №2  е предоставена безвъзмездно за управление на новото основно училище, тъй като изцяло отговаря на нуждите и спецификата на предвидения иновативен учебен процес, който ще се осъществява в училището. 
	Видно от писмо с рег. №67-00-838(1)/29.05.2017г. от директора на дирекция „Образование и демографски въпроси“ при Община Бургас, спецификата на провеждането на учебно-възпитателния процес и различния график на занятията правят невъзможно едновременното ползване на сградата на ул. „Юрий Венелин“ №2 от двете училища - ОУ „Александър Георгиев - Коджакафалията“ – гр. Бургас и ВСУ „Захари Стоянов“ – гр. Бургас. 
	Предвид гореописаното е поискано становище от директорите на СУ „Димчо Дебелянов“ – гр. Бургас и ВСУ „Захари Сточнов“ – гр. Бургас, относно възможността ползваните временно помещения в сградата на СУ „Димчо Дебелянов“ – гр. Бургас да бъдат предоставени за управление на вечерното училище. 
Помещенията, предмет на предоставяне за управление на ВСУ „Захари Стоянов“ – гр. Бургас, се намират в основната четириетажна сграда на СУ „Димчо Дебелянов“ – гр. Бургас, отразена с идентификатор 07079.602.420.1 в одобрените КККР на гр. Бургас, със застроена площ 1375 кв.м и РЗП – 5500 кв.м.
Със становище от двамата директори е дадено съгласие за нуждите на ВСУ „Захари Стоянов“ – гр. Бургас да бъдат предоставени помещения с обща площ 1038,45 кв.м, разположени, както следва: всички помещения на четвъртия етаж в сградата на СУ „Димчо Дебелянов“ – гр. Бургас, четири помещения, находящи се на третия етаж в югоизточната част на сградата, както и един склад в северозападната част на сутеренния етаж. Предлага се съвместно ползване от двете училища на два кабинета с обща площ 124,20 кв.м, находящи се също на третия етаж в югоизточна част на сградата. 
С Акт №6774/14.03.2012г. за публична общинска собственост, вписан в Служба по вписванията – гр. Бургас на 04.04.2012., том 11, №2, вх. рег. №3236, е актуван дворът на СУ „Димчо Дебелянов“, представляващ УПИ III, кв. 52 по актуализирания ПУП-ПРЗ на ж.к. „Славейков“, съответен на ПИ с идентификатор 07079.602.420 по одобрените КККР на гр. Бургас, ведно с построените в него три сгради за образование: четириетажна сграда с идентификатор 07079.602.420.1, едноетажна сграда с идентификатор 07079.602.420.2 и едноетажна сграда с идентификатор 07079.602.420.3 по одобрените КККР на гр. Бургас. 
На основание разпоредбите на чл. 12, ал. 1 от Закона за общинската собственост и чл. 13, ал. 1 от Наредбата за реда за придобиване, управление и разпореждане с общински имоти и вещи,  приета с Решение №13-1/28.06.2016г. на Общински съвет – Бургас, имоти и части от имоти, публична общинска собственост, се предоставят безвъзмездно за управление на органи на общината или на юридически лица и звена на общинска бюджетна издръжка, или на техни териториални структури, за осъществяване на функциите им, със заповед от кмета на общината, след решение на общинския съвет.
Предвид гореизложеното и в изпълнение на правомощията ми по чл. 60, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 12, ал. 1 от Закона за общинската собственост и чл. 13, ал. 1 от Наредбата за реда за придобиване, управление и разпореждане с общински имоти и вещи,  приета с Решение №13-1/28.06.2016г. на Общински съвет – Бургас, да вземе следните  

Р  Е  Ш  Е  Н  И  Я:
	
I. Дава съгласие да се предоставят безвъзмездно за стопанисване и управление на Вечерно средно училище „Захари Стоянов“ – гр. Бургас, Булстат 000044064, представлявано от директора Галина Вълчева Златанова, следните обособени части с обща площ 1038,45 кв.м от недвижим имот, актуван с Акт №6774/14.03.2012г. за публична общинска собственост, находящи се в сградата на Средно училище „Димчо Дебелянов“ – гр. Бургас, отразена с идентификатор 07079.602.420.1 в одобрените КККР на гр. Бургас, както следва:
1. На сутеренния етаж - склад с площ 203,65 кв.м,  находящ се в северозападната част на етажа;
2. На третия етаж – четири помещения в югоизточната част на етажа, представляващи:
· Помещение с площ 16,85 кв.м;
· Кабинет по пиано с площ 34,60 кв.м и хранилище към него с площ 16,05 кв.м;
· Помещение с площ 17,15 кв.м;
· Хранилище с площ 34,30 кв.м; 
3. На четвъртия етаж – всички помещения, представляващи:
· Кабинет за психолог с площ 34,75 кв.м;
· Седем класни стаи с обща площ 369,70 кв.м;
· Занималня с площ 53,85 кв.м;
· Кабинет по физика с площ 71,40 кв.м и хранилище към него с площ 34,30 кв.м;
· Стая за технически изпълнител с площ 10,15 кв.м;
· Кабинет за здравно образование с площ 53,85 кв.м и хранилище към него с площ 17,15 кв.м;


· Кабинет по рисуване с площ 53,85 кв.м и хранилище към него с площ 16,85 кв.м. 
II. Дава съгласие да се предоставят безвъзмездно за съвместно стопанисване и управление между Вечерно средно училище „Захари Стоянов“ – гр. Бургас и Средно училище „Димчо Дебелянов“ – гр. Бургас следните обособени части от недвижим имот, представляващ сграда с идентификатор 07079.602.420.1 по одобрените КККР на гр. Бургас, както следва:
1. На третия етаж – две помещения в югоизточната част на етажа, с обща площ 124,20 кв.м, представляващи:
· Кабинет по химия с площ 53,85 кв.м;
· Кабинет по музика с площ 53,35 кв.м и склад ТВО към него с площ 17,00 кв.м.
III. Ползването на общите части на сграда с идентификатор 07079.602.420.1 по одобрените КККР на гр. Бургас (входове, стълбища, санитарни възли и сервизни помещения), предмет на съвместно ползване, както и на училищния двор, представляващ УПИ III, кв. 52 по актуализирания ПУП-ПРЗ на ж.к. „Славейков“, с площ 16 795 кв.м, съответен на ПИ с идентификатор 07079.602.420 по одобрените КККР на гр. Бургас, се регламентира със споразумение между директора на СУ „Димчо Дебелянов“ – гр. Бургас и директора на ВСУ „Захари Стоянов“ – гр. Бургас. 
IV. Стопанисването на помещенията, предоставени за управление на съответното училище, е за сметка на неговия бюджет.
V. Разпределението на разходите за ел. енергия, отопление, поддръжка, хигиена и чистота на предоставените за управление на двете училища помещения, както и всички други разходи, свързани с управлението, стопанисването, ползването и поддръжката на общите части на сграда с идентификатор 07079.602.420.1 по одобрените КККР на гр. Бургас, се разпределят съобразно подписано споразумение между директорите на двете училища. 
VI. Управлението, стопанисването, ползването и поддръжката на училищния двор, представляващ УПИ III, кв. 52 по актуализирания ПУП-ПРЗ на ж.к. „Славейков“, с площ 16 795 кв.м, съответен на ПИ с идентификатор 07079.602.420 по одобрените КККР на гр. Бургас, също се урежда чрез споразумение между директорите на училищата.
Приложение: Писмо с рег. №67-00-838(1)/29.05.2017г. от директор на дирекция „Образование и демографски въпроси“ при Община Бургас; Становище от директорите на СУ „Димчо Дебелянов“ – гр. Бургас и ВСУ „Захари Стоянов“ – гр. Бургас; Акт №6774/14.03.2012г. за публична общинска собственост, вписан в Служба по вписванията – гр. Бургас на 04.04.2012., том 11, №2, вх. рег. №3236; Скици на ПИ с идентификатор 07079.602.420 и сграда с идентификатор 07079.602.420.1 по одобрените КККР на гр. Бургас, издадени от СГКК – гр. Бургас; Скица на УПИ III, кв. 52 по актуализирания ПУП-ПРЗ на ж.к. „Славейков“, издадена от Община Бургас. Разпределение по етажи на сграда с идентификатор 07079.602.420.1 по одобрените КККР на гр. Бургас.

